  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Удмуртиын туберкулёзъя югдур урод ӧвӧл. 2022-тӥ та висёнэн черлан 1,7 процентлы кулэсмиз. Со сярысь элькунысь тазалыкез утёнъя министерстволэн пресс-службаез ивортӥз. Кылем арын Удмуртиын туберкулёзэз 432 улӥсьлэсь нырысьсэ шедьтӥзы, соос пӧлын куать нылпи. « Туберкулёзэн черлан учыръёс элькунысь вань ёросъёсын сюро, куд-огаз возьматэмъёс (паказательёс) элькунъя шоро-куспо лыдпусъёслэсь вылынгес луо. Тужгес но вылӥ возьматэтъёс Вотка, Камбарка, Балезино, Дэри но Кизнер ёросъёсын пусъемын » Юлия Бушмакина, Роспотребнадзорлэн элькунъя управлениысьтыз эпидемиологи югдурез чаклась ёзэтлэн кивалтӥсез 2023-тӥ арлэн куртсконэзлы Удмуртиын 928 мурт паласькись туберкулёзэн висе. Вӧлмемез 5,9 процентлы кулэсмиз. Но куд-ог учырын висисьёсынты эмъяны шуггес луэ.  « Выль шараям коткудӥз куинетӥез туберкулёзэн висись ВИЧ инфекци нуллӥсь луэ, паласькись туберкулёзэн курадӟись ӝыныезлэн пациентъёслэн туберкулёз микобактериоссы тросэзлы препаратъёслы уг сётско. Висёнэз алонын тужгес  оскымон но пайдалыко амал вакцина пуктон но дырыз дыръя диагностика ортчон луэ » Екатерина Тюлькина, туберкулёзъя элькун эмъюртлэн валтӥсь эмчиез, тазалыкез утёнъя министерствоысь штатэ пырисьтэм валтӥсь фтизиатр Тодэ вайытом, Удмуртиын улӥсьёс кышкыт паласькись висёнъёслэсь прививка дунтэк пуктыны быгато, со пӧлын туберкулёзлэсь но. Тегъёс: Тазалык висён Удмуртия  